ได้มาธุระแถวBTS กรุงธนบุรีเลยแวะลองหาของอร่อย ย่านนี้เจอร้านนี้เข้าหน้าตาหน้ากินเลยขับรถเข้ามาดู มาถึงก่อนเที่ยงเพราะในรีวิวบอกคนเยอะ มาถึงคนยังไม่เยอะเท่าไร แต่รอสักพักเพราะคนทำจะค่อนข้างใจเย็นค่อยๆทำนะคะ สั่งบะหมี่เกี้ยวโฟยำ อร่อยมากคะกลิ่นเต้าหู้ยี้แท้ๆ สักพักน่าจะเจ้าของร้านรุ่นโตสุดแก่แล้วแต่จะเดินดูตามโต๊ะถามไถ่ลูกค้า แนะนำว่าถั่วคั่วเอง ซึ่งก็สดใหม่จริงๆคะ แล้วสั่งจานที่สองต่อด้วย เส้นแห้งต้มยำทันที เส้นเหนียวนุ่มแบบลวกพอดีมากคะ ประทับใจมากกกอยากพาทุกคนที่รู้จักไปทานกันเลยทีเดียว อ้อ อีกอย่างมาแล้วต้องลองทานเกี๊ยวเค้านะคะดีงาม